Diari Oficial de la Generalitat Valenciana


Sumari del DOGV 3979, del 12-04-2001 (2001/3112)

ACORD de 8 de març de 2001, de la Comissió Territorial d'Urbanisme de València, relatiu a l'esmena de deficiències del Pla General d'Ordenació Urbana de Riba-roja de Túria en el que afecta a la zona d'intersecció de les autovies.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3979

Data del DOGV
:   12-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3112


Data del document
:   08-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Riba-roja de Túria
    * pla d'urbanisme

ACORD de 8 de març de 2001, de la Comissió Territorial d'Urbanisme de València, relatiu a l'esmena de deficiències del Pla General d'Ordenació Urbana de Riba-roja de Túria en el que afecta a la zona d'intersecció de les autovies. [2001/3112]
  
Vist l'expedient remés per l'Ajuntament de Riba-roja de Túria referit a l'esmena de deficiències del Pla General d'Ordenació Urbana en el que afecta a la zona d'intersecció de les autovies, i de conformitat amb els següents:
  
Antecedents de fet
  
Primer
  
La Comissió Territorial d'Urbanisme de València, en sessió de 23 d'octubre de 1996, va adoptar l'acord d'aprovar definitivament el Pla General d'Ordenació Urbana de Riba-roja de Túria, si bé suspenia la citada aprovació en els àmbits següents:
  
- La zona d'enllaç entre les autovies A-3 i A-7 (bypass) amb l'abast d'un cercle concèntric de 300 m de radi.
  
- Els sòls classificats a aquests dos marges de la VP-6115, fins que no es procedisca a un millor estudi de la seua urbanització i accessibilitat.
  
Segon
  
El projecte consta d'acord plenari municipal, de data 18 de desembre de 2000, i de plans on es delimita l'àmbit d'afectació de l'enllaç de les autovies citades.
  
Tercer
  
L'objecte del projecte és alçar la suspensió citada exclusivament en el que afecta a la zona afectada per l'enllaç de les autovies, i s'arreplega el nou disseny del citat enllaç.
  
Quart
  
Durant la tramitació de l'expedient s'ha sol·licitat l'informe dels següents organismes: Demarcació de Carreteres del Ministeri de Foment i Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports.
  
- Demarcació de Carreteres del Ministeri de Foment, emés amb data 21 de febrer de 2001 en sentit favorable, si bé es realitzen una sèrie d'observacions.
  
Cinqué
  
La Comissió Informativa de la Comissió Territorial d'Urbanisme de València, en sessió de 28 de febrer de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Segon
  
La tramitació ha sigut correcta, de conformitat amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
La documentació està completa, a l'efecte del compliment del que preceptua l'article 27 de la LRAU.
  
Quart
  
A la vista de l'informe emés per la Demarcació de Carreteres del Ministeri de Foment s'observa l'existència de dues alternatives per a solucionar el problema, si bé aquestes presenten traços molt semblants. No obstant això, per qualsevol de les dues opcions per la qual s'opte, aquestes mai incidiran en els quadrants València-Barcelona i València-Alacant, i que podrà existir una mínima afecció en els quadrants Barcelona-Madrid i Alacant-Madrid.
  
Cinqué
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Sisé
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 I 39 de la LRAU, en relació amb els articles 9.1 I 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 8 de març de 2001, acorda aprovar definitivament l'ordenació dels quadrants València-Barcelona i València-Alacant i deixar sobre la taula l'ordenació dels quadrants Barcelona-Madrid i Alacant-Madrid, tots aquests referits a la intersecció de les autovies A-7 i A-3 en el terme de Riba-roja de Túria.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la seua publicació.
  
Tot això sense perjuí es que puga exercitar qualsevol altre recurs que s'estime oportú.